作者：无名氏
词牌/韵律：尉迟杯

paragraphs: 岁云暮。
叹光阴苒苒能几许。
江梅尚怯馀寒，长安信音犹阻。
春风无据。
凭阑久，欲去还凝伫。
忆溪边月下徘徊，暗香疏影庭户。
朝来冻解霜消，南枝上，香英数点微露。
把酒看花，无言有泪，还是那时情绪。
花依旧、晨妆何处。
谩赢得、花前愁千缕。
尽高楼、画角频吹，任教纷纷飞絮。